**ВЪЗЛОЖИТЕЛ: ОБЩИНА ГРАД ДОБРИЧ**

**ИЗПЪЛНИТЕЛ:**

**Д О Г О В О Р (проект)**

за изпълнение на …….……………………………………………………………………………………………

*(съобразно съответната обособена позиция)*

по сключено рамково споразумение №………………….. с предмет: **„Доставка чрез покупка на хранителни продукти за нуждите на детски и социални заведения и общински предприятия на територията на Община град Добрич по обособени позиции”**

Днес, ................. г. на основание чл.112, ал.6 от ЗОП и проведена процедура за възлагане на обществена поръчка, открита на основание чл. 18, ал. 1, т.1 от ЗОП, открита процедура за сключване на рамково споразумение за възлагане на обществена поръчка с предмет **„Доставка чрез покупка на хранителни продукти за нуждите на детски и социални заведения и общински предприятия на територията на Община град Добрич по обособени позиции"** открита с Решение №.........../.............. год. на Кмета на Община град Добрич и на основание Рамково споразумение №..................................../.............. год. **за „Доставка чрез покупка на хранителни продукти за нуждите на детски и социални заведения и общински предприятия на територията на Община град Добрич по обособени позиции"**, на основание чл.82 от ЗОП, във връзка с Решение №………../………… г. на Възложителя за определяне на изпълнител между:

**ВЪЗЛОЖИТЕЛЯТ - Община град Добрич**, представляван

от **...............................**

Със седалище и адрес на управление: ................................

и

**ИЗПЪЛНИТЕЛЯТ**: ………………………………..

се сключи настоящият договор за следното:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извършва периодични **доставки** на хранителни продукти („**Продукти/те**“) за нуждите на детски и социални заведения и общински предприятия на територията на Община град Добрич по обособена позиция № [**…………**], съгласно Техническата спецификация, Техническото и Ценово предложение на Изпълнителя, неразделна част от Договора и в съответствие с изискванията на настоящия Договор.

(1.2) Доставките се извършват периодично или по заявка на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор.

(1.3) При изпълнение на договора следва да се доставят следните хранителни продукти съгласно Техническото предложение (Приложение №2 към Договора) на Изпълнителя:

…………………………………………….

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) Общата прогнозна стойност на доставките, предмет на Договора е в размер до ………………. лева без ДДС.

(2.2) Начин на ценообразуване:

Процент отстъпка от базовата цена на САПИ - ...........%, съгласно ценовата оферта на Изпълнителя, съставляваща неразделна част от настоящия договор.

\*за базова цена се счита информационния бюлетин САПИ за средните цени на едро в Добричка област за месеца, предхождащ извършената доставка.

(2.2.1) Посоченият в т.2.2 процент отстъпка остава непроменен за целия срок на договора.

**Член 3. Начин на плащане**

(3.1) Възложителят заплаща извършените доставки, въз основа на издадена оригинална фактура до пето число на следващия месец, на база формираните цени за текущия месец от информационен бюлетин на „САПИ” ООД, отразяващ цени на едро на хранителни продукти в Добричка област, търговски документи и складови разписки, изготвени от Изпълнителя и подписани от материално отговорното лице към съответния обект. Заплащането на конкретната доставка /фактура/ ще се извърши в рамките на тридесет календарни дни по банков път.

(3.2) Плащанията се извършват в български лева, с платежно нареждане по следната банкова сметка, посочена от Изпълнителя:

Банка: […………………………….]

BIC: […………………………….]

IBAN: […………………………….].

(3.3) Изпълнителят е длъжен да уведомява писмено Възложителя за всички последващи промени на банковата му сметка в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.4) За дата на плащането, се счита датата на заверяване на банковата сметка на Изпълнителя със съответната дължима сума.

(4.4.) **Всички плащания се извършват в определените срокове съгласно чл.303а, ал.2 от Търговския закон.**

1. **СРОКОВЕ**

**Член 4.** (4.1.)Настоящият Договор влиза в сила от датата на сключването му и е със срок на действие до 12 месеца от сключването му

или до изчерпване на финансовия ресурс

или до изтичане срока на рамковото споразумение.

(4.2) Изпълнителят е длъжен да доставя заявените Продукти, съгласно графика, посочен в алинея (1.3).

1. **МЯСТО И УСЛОВИЯ НА ДОСТАВКА**

**Член 5**

(5.1) Франко складовете на отделните детски и социални заведения и общински предприятия на територията на Община град Добрич, на адресите указани в следния Списък на заведенията в община Добрич:

|  |  |  |
| --- | --- | --- |
| **№** | **Наименование на заведението** | **Адрес на заведението** |
| 1. | ДЯ № 6 „Първи юни” – втора сграда | ул. „Васил Петлешков“ № 46 |
| 2. | ДЯ № 4 „Щастливо детство” – втора сграда | ул. „Вардар“ № 54 |
| 3. | ДЯ № 5 „Пролет” – втора сграда | ул. „Екзарх Антим І“ № 2 |
| 4. | ДЯ № 4 „Щастливо детство” | ул. „Любен Каравелов“ № 55 |
| 5. | ДЯ № 5 „Пролет” | ж.к. „Дружба 1“ – срещу пощенски клон |
| 6. | ДЯ № 6 „Първи юни” | ул. „Карвуна“ № 2 |
| 7. | Детска млечна кухня | ул. „Полковник Дрангов“ № 8 |
| 8. | Дом стари хора | кв. „Лозята“, ул. „Първи път“ № 2 |
| 9. | Домашен социален патронаж | кв. „Лозята“, ул. „Първи път“ № 2 |
| 10. | Наблюдавано жилище | ул. Методи Кусевич № 4, ет. 8, ап. 23 |
| 11. | Преходно жилище | ж.к. „Дружба“ № 57 |
| 12. | ОП „Център за защита на природата и животните“ | ул. „Никола Петков” № 15 |
| 13. | ОП „Обреден дом“ | Гробищен парк |
| 14. | ОП „Комуналстрой“ | ул. „Генерал Киселов“ № 1 ет.6 |
| 15. | ОП „Паркинги и пазари“ | пл. „Македония“ №14 |

(5.1.1.) Доставката на хранителните продукти се извършва в работните дни, без събота и неделя, по предварително уточнен и одобрен график между Възложител и Изпълнител по договора. Всички доставки се изпълняват най-късно до 14:00 часа в деня на доставката.

(5.2) Доставяните хранителните Продукти, следва да отговарят на изискванията на:

- Закона за храните (Обн. ДВ. бр.52 от 9 юни 2020 г.);

* Наредба № 1 от 26 януари 2016 г. за хигиената на храните, ДВ. бр.10 от 5.02.2016 г;
* Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.;
* Наредба 2 от 7.03.2013 г. за здравословно хранене на децата на възраст от 0 до 3 години в детските заведения и детските кухни, ДВ, бр. 28 от 19.03.2013 г;
* Наредба № 6 от 10 август 2011 г. за здравословно хранене на децата на възраст от 3 до 7 години в детски заведения;
* Наредба № 23 от 19 юли 2005 г. за физиологичните норми за хранене на населението;
* Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.;
* Наредба № 2 от 23 януари 2015 г. за максимално допустимите количества на остатъци от пестициди във или върху храни;
* Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.;
* Наредба 9 от 16.03.2001 г. за качеството на водата, предназначена за питейно-битови цели, ДВ, бр. 30 от 28.03.2001 г.;
* Наредба за изискванията за етикетирането и представянето на храните, ДВ, бр. 102 от 12.12.2014 г.;
* Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.;
* Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр.23 от 29.02.2008 г.;
* Наредба за изискванията към бързо замразените храни, ДВ, бр. 114 от 6.12.2002 г.;
* Наредба за изискванията към храните със специално предназначение, ДВ, бр. 107 от 15.11.2002 г.;
* Наредба за изискванията към какаото и шоколадовите продукти, ДВ, бр. 107 от 15.11.2002 г.;
* Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.;
* Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.,
* Наредба за изискванията към захарите, предназначени за консумация от човека, ДВ, бр. 89 от 20.09.2002 г.,
* Наредба за изискванията към състава, характеристиките и наименованията на храните за кърмачета и преходните храни, ДВ, бр. 110 от 21.12.2007 г.,
* Наредба № 8 / 04.12.2018 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици;
* Наредбата за изискванията към храните на зърнена основа и към детските храни, предназначени за кърмачета и малки деца, ДВ бр. 55 от 25.06.2004 г.;
* Наредба за изискванията към бутилираните натурални, минерални, изворни и трапезни води, предназначени за питейни цели, ПМС № 178/23.07.2004г.;
* Наредба №4/15.07.2014г. за специфичните изисквания към производството на суровини и храни от животински произход в кланични пунктове, тяхното транспортиране и пускане на пазара;
* Наредба № 4 от 3 февруари 2015 г. за изискванията към използване на добавки в храните;
* Наредба № 5 ОТ 9 февруари 2015 г. за определяне на максимално допустимите количества на някои замърсители в храните;
* Наредба № 32 от 23 март 2006 г. за окачествяване, съхраняване и предлагане на пазара на месо и черен дроб от домашни птици (загл. изм. - ДВ, бр. 60 от 2010 г.);
* Наредба № 119 от 21 декември 2006 г. за мерките за контрол върху определени субстанции и остатъци от тях в живи животни, суровини и храни от животински произход, предназначени за консумация от хора;
* Наредба за изискванията за етикетирането и представянето на храните, приета с ПМС № 383 от 04.12.2014 г.
* Наредба за специфичните изисквания към млечните продукти;
* Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните;
* Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти;
* Регламент (ЕС) № 10/2011 на Комисията от 14 януари 2011 година относно материалите и предметите от пластмаси, предназначени за контакт с храни;
* Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните;
* Регламент (ЕО) № 509/2006 на Съвета от 20 март 2006 година относно селскостопански и хранителни продукти с традиционно специфичен характер;
* Делегиран регламент (ЕС) № 664/2014 на Комисията от 18 декември 2013 година за допълване на Регламент (ЕС) № 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби;
* Регламент (ЕС) № 609/2013 на Европейския парламент и на Съвета от 12 юни 2013 година относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло;
* Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен;
* Регламент за изпълнение (ЕС) № 29/2012 на Комисията от 13 януари 2012 година относно стандартите за търговия с маслиново масло;
* Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните;
* Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход;
* Регламент (ЕО) № 854/2004 на Европейски парламенти на Съвета от 29 април 2004 година относно определянето на специфични правила за организирането на официалния контрол върху продуктите от животински произход, предназначени за човешка консумация;
* Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни;
* Регламент (ЕО) № 566/2008 на Комисията от 18 юни 2008 година за определяне на подробни правила за прилагането на Регламент (ЕО) № 1234/2007 на Съвета по отношение на предлагане на пазара на месо от животни от рода на едрия рогат добитък на възраст 12 месеца или по-малко;
* Регламент (ЕО) № 589/2008 на Комисията от 23 юни 2008 година за определяне на подробни правила за прилагане на Регламент (ЕО) № 1234/2007 на Съвета относно стандартите за търговия с яйца;
* Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните;
* Регламент ( EO) № 2073 на Европейската комисия от 15 ноември 2005 г относно микробиологичните критерии за храните;
* Регламент ( EO) № 543 на Европейската комисия от 07 юни 2011 за определяне на подробни правила за прилагането на регламент ( EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.;
* Регламент (EО) 1234/2007 за установяване на обща организация на селскостопанските пазари и относно специфични разпоредби за някои земеделски продукти „Общ Регрламент за ОП“;
* Регламент (EО) 1332/2008 относно ензимите в храните и за изменение на Директива 83/417/ЕИО на Съвета, Регламент ЕО 1493/1999 на Съвета, Директива 2 000/13/ЕО, Директива 2001/112/ЕО на Съвета и Регламент ЕО № 258/97.;
* **ДРУГИ**, приложими към предмета на обществената поръчка и Технологичната документация на фирмата производител.

Продуктите трябва да отговарят на всички нормативни актове, действащи в Република България, дори и да не са изброени по-горе. В случай на промяна в нормативната уредба, Изпълнителят е длъжен да приведе дейността си в съответствие с тези промени, да осигури всички изискуеми разрешителни, удостоверения и други документи, изисквани от нормативен акт за изпълнението на обществената поръчка, да осигури тяхната валидност през целия срок на договора и да предоставя продукти, съответстващи на промененото законодателство.

(5.3) Доставяните хранителни Продукти:

5.3.1. следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, партиден номер за всяка от тях, както и другите данни, съобразно приложимите нормативни изисквания за съответния вид продукти;

5.3.2. следва да бъдат придружавани при всяка доставка с етикет, посочващ съдържанието и количеството на съставките, съдържащи се в тях.

5.3.3. следва да имат добър търговски вид;

5.3.4. всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от 20 (двадесет) процента от общия срок на годност, обявен от производителя;

(5.4) Доставките на СТОКИТЕ се заявяват от материално-отговорните лица в съответното структурно звено по един от следните начини:

- по факс, с надлежно удостоверени дата и час;

- по ел.поща, с надлежно удостоверени дата и час;

- по телефон – в случаите, в които посочените по-горе начини не са възможни.

(5.5) Всяка доставка се удостоверява с подписване в два екземпляра на стокова разписка, удостоверяваща приемането на стоката от Страните, след проверка за съответствието на доставката с изискванията на настоящия Договор и съответствието на Продуктите с направената заявка.

(5.6) При констатиране на частично или цялостно несъответствие на доставените Продукти съобразно алинея (5.7) от този Договор, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват **констативен протокол**, в който се описват констатираните недостатъци, липси и/или несъответствия, дефинирани в алинея (5.7) по-долу („**Несъответствия**“) и се посочва срокът, в който същите ще бъдат отстранени по реда, посочен в настоящия Договор. След отстраняване на Несъответствията, Страните подписват двустранен документ, удостоверяващ приемането на стоката.

(5.7) Възложителят има право на рекламации пред Изпълнителя за:

5.7.1. несъответствие на доставените Продукти със заявеното/договореното количество и/или със заявения/договорен вид и/или качество;

5.7.2. несъответствието на доставените Продукти с Техническото предложение (Приложение №2 към настоящия Договор) и с Техническата спецификация на Възложителя (Приложение №1 към настоящия Договор);

5.7.3. несъответствие на партидните номера с указаните в етикета на доставените Продукти;

5.7.4. несъответствие на срока на годност на Продуктите с изискванията на настоящия Договор;

5.7.4. несъответствие на доставените Продукти с изискванията за безопасност;

5.7.6. нарушена цялост на опаковката на доставяните Продукти;

5.7.7. доставяните Продукти са произведени в предприятие, което не е регистрирано по Закона за храните;

5.7.9. Продуктите са доставени извън утвърдения график;

5.7.10. Продуктите са доставени в нарушение на нормативните изисквания.

(5.8) Рекламации за явни Несъответствия, съгласно алинея (5.7) на доставката с Техническото предложение (Приложение №2 към Договора), с Техническата спецификация (Приложение №1 към Договора) или с изискванията за безопасността на доставения Продукт се отбелязват в констативния протокол по алинея (5.6). Рекламации за скрити Несъответствия се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документът, с който е удостоверено приемането на стоките, точното количество на получените Продукти, основанието за рекламация и конкретното искане на Възложителя.

(5.9) При отправена рекламация и възникване на спор относно съответствието по ал. 5.8 и ал.5.10 контролни проби се вземат от оторизиран, съгласно закона орган (Българска агенция по безопасност на храните или на акредитирана лаборатория) в присъствието на Възложителя и Изпълнителя или упълномощени от тях лица, в деня на оспорване на рекламацията от Изпълнителя или най-късно на следващия ден. За обвързващ Страните ще се счита протоколът от анализа на оторизирания орган по настоящата разпоредба. В случай, че протоколът на оторизирания орган потвърждава несъответствието на доставените Продукти, разходите за изпитването, както и стойността на Продукта при погиването му са за сметка на Изпълнителя. В случай че Продуктите съответстват на договорените и нормативно установените изисквания, Възложителят дължи на Изпълнителя заплащане на действително извършваните разходи по анализите и доставката на Продуктите, както и стойността на продуктите, за които е предявена необоснованата рекламация. Независимо от обекта на рекламация, Възложителят е длъжен да съхранява продуктите, съобразно температурните режими и условия, посочени на етикета.

(5.10) 5.10.1. Рекламация относно явни Несъответствия на доставените Продукти със заявеното/договореното количество и/или със заявения/договорен вид и/или качество и/или несъответствие на партидни номера с указаните в етикета на доставените Продукти и/или Несъответствие на срока на годност на Продуктите с изискванията на настоящия Договор, както и Несъответствия, свързани с нарушена цялост на опаковката на Продуктите се вписват в констативния протокол по алинея (5.6) и са обвързващи за Изпълнителя.

5.10.2. При рекламации относно скрити Несъответствия на доставените продукти с Техническото предложение (Приложение №2 към Договора), с Техническата спецификация (Приложение №1 към Договора) или с изискванията за безопасността на доставения Продукт и при извършен лабораторен анализ по предвидения в договора ред, установяващ, че стоката не съответства на договорените и нормативно установените изисквания, Изпълнителят изпраща свой представител за констатиране на скритите несъответствия в срок от 3 (три) дни от уведомяването. Несъответствията се отразяват в констативния протокол алинея (5.6) подписан от представители на Страните, като при отказ за изпращане на представител от Изпълнителя, или отказ на представителя на Изпълнителя да подпише протокола, Възложителят изпраща протокол подписан от негов представител на Изпълнителя, който е обвързващ за последния.

(5.11) В случаите на Несъответствия посочени в констативния протокол по член (5.6), Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред, съответно при установяване, че Продуктите съответстват на договорените и нормативно установени изисквания по реда на ал. (5.9) и подписването на документ, удостоверяващ приемането на стоката и при другите условия на настоящия Договор.

(5.12) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка.

(5.13) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

(5.14) **Срок за извършване на допълнителни доставки** при извънредни заявки в рамките на работния ден …………………. часа.

**Член 6.**

(1.1) Собствеността и риска от случайно повреждане или погиване на Продуктите, предмет на доставка преминават от Изпълнителя върху Възложителя от датата на приемането им, вписана в документа, удостоверяващ приемането на стоката (протокол за доставка, търговски документ или друг съотносим документ).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) Изпълнителят се задължава да доставя Продуктите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя при условията на чл. 2 ал.(2.2).

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да изпълнява в договорените срокове заявките на Възложителя. При невъзможност за доставяне на определените Продукти или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на 1 (един) месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция.

(7.4) Изпълнителят е длъжен да извършва транспортирането на хранителните Продукти за своя сметка и с транспортни средства, които отговарят на всички изисквания (нормативни, санитарно-хигиенни, технически, технологични, изисквания за съхранение и други) за превоз на хранителни Продукти от съответния вид, за които има издадено съответното удостоверение за регистрация на транспортно средство. Изпълнителят се задължава да уведоми незабавно в срок от 3 (три) дни Възложителя при промяна на транспотртните средства, които е посочил в офертата си за изпълнение на поръчката, като представи съответните документи за транспортното/тните средство/ва.

(7.5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.

(7.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(7.9) Изпълнителят се задължава да подпише лично или чрез надлежно упълномощени представители протокола/документа за доставка и/или констативните протоколи, както и другите документи, съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя. Констатации относно Несъответствието/съответствието на доставените продукти с Техническото предложение (Приложение №2 към Договора), с Техническата спецификация (Приложение №1 към Договора) или с изискванията за безопасността на доставения Продукт се вписват в протокола след извършване на лабораторен анализ от Акредитиран орган.

(7.10) Изпълнителят носи отговорност за съответствието на доставените Продукти с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Продукти.

(7.11) Изпълнителят не носи отговорност за забава на доставка, която не е заявена в необходимия срок, отразена в заявката по чл. 5 ал. (5.4).

(7.12) Изпълнителят се задължава да заплаща ежемесечна Справка – бюлетин на “САПИ” ООД за Добричка област, която ще се поръчва ежемесечно от ВЪЗЛОЖИТЕЛЯ и се ще получава в оригинал в Община град Добрич от “САПИ” ООД.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплаща цената на доставените Продукти, съгласно условията и по начина, посочен в настоящия Договор.

(8.2) Възложителят се задължава да приеме доставката на Продуктите, предмет на доставка по реда на член 5, ако отговарят на договорените изисквания.

(8.3) Възложителят осигурява свои представители, които да приемат доставките в договореното време.

(8.4) Възложителят има право да иска от Изпълнителя да изпълнява доставката на Продуктите до посоченото в алинея (5.1) от Договора място на доставка, в срок и без отклонения от договорените изисквания.

(8.5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.6) Възложителят има право на рекламация на доставените по Договора Продукти, при условията посочени в настоящия Договор.

(8.7) Възложителят има право да изисква от Изпълнителя замяната на несъответстващи с изискванията на Договора Продукти.

(8.8) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(8.9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(8.10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

(8.11) Възложителят след като е получил, заплатената от Изпълнителя, оригинал на ежемесечната Справка – бюлетин от “САПИ” ООД за Добричка област, предоставя заверено копие “вярно с оригинала” на Справка – бюлетин на “САПИ” ООД за Добричка област на Изпълнителя, въз основа на която Изпълнителя до 1-во число от месеца предоставя на Възложителя Списък на хранителните продукти и техните цени /съобразени със справка на САПИ ООД/ по обществената поръчка на Община град Добрич за текущия месец с отразен % отстъпка от базовата цена.

1. **ГАРАНЦИЯ ЗА ИЗПЪЛНЕНИЕ**

**Член 9. Видове гаранции, размер и форма на гаранциите**

(9.1) Видове и размер на гаранциите

(9.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5% (пет процента) (от стойността на Договора по алинея (2.1) или сумата от …………… лв. (……………..);

(9.1.2) Изпълнителят представя документи за внесена гаранция за изпълнение на Договора към датата на сключването му.

(9.2) Форма на гаранциите

Изпълнителят избира формата на гаранцията измежду една от следните: 1. парична сума внесена по банковата сметка на Възложителя; 2. банкова гаранция; или 3. застраховка, която обезпечава изпълнението чрез покритие на отговорността на Изпълнителя.

**Член 10. Изисквания по отношение на гаранциите**

(10.1) Когато гаранцията се представя във вид на **парична сума**, тя се внася по следната банкова сметка на Възложителя: IBAN: BG 71 SOMB 91303310000501, BIC: SOMBBGSF на Община град Добрич, Банка “Общинска банка” АД, клон Добрич. Всички банкови разходи, свързани с преводите на сумата са за сметка на Изпълнителя;

(10.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни.

(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.

(10.2.2) Всички банкови разходи, такси, комисионни и други плащания, свързани с обслужването на превода на гаранцията, включително при нейното възстановяване, са за сметка на Изпълнителя.

(10.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 11. Задържане и освобождаване на гаранциите**

(11.1). Възложителят освобождава гаранцията за изпълнение на договора без да дължи лихви 30дни след изтичане срока на настоящия договор.

(11.2) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(11.3) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

(11.6.1) Възложителят има право да задържи гаранцията в пълен размер при системен (три или повече пъти в рамките на 1 (един) месец) отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на 1 (един) месец) Несъответствие на доставените Продукти с договорените изисквания; както и че

(11.6.2) При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

(11.7) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(11.8) В случай на задържане от Възложителя на суми от гаранциите, Изпълнителят е длъжен в срок до 5 (пет) работни дни да допълни съответната гаранция до размера ѝ, уговорен в алинея (9.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (9.1).

1. **НЕУСТОЙКИ**

**Член 12.**

(12.1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0.2% от стойността на Продуктите, чиято доставка е забавена, или по отношение на които не са отстранени констатираните Несъответствия в договорения срок, за всеки просрочен ден, но не повече от 5% от цената на стоката, за която се отнася забавата.

(12.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0.1% от дължимата сума за всеки просрочен ден, но не повече от 5% от размера на забавеното плащане.

(12.3) При забава на доставка от страна на Изпълнителя, или забава на Изпълнителя да отстрани констатирани Несъответствия, продължила повече от 5 (пет) дни, Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 5% от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.4) В случай на 3 (три) и повече рекламации в рамките на 1 (един) месец, чиято основателност е установена по предвидения в Договора ред, Възложителят има право да прекрати Договора едностранно, както и на неустойка равна на 5% от разликата между прогнозната стойност на Договора по алинея 2.1 и цената на извършените доставки в изпълнение на Договора.

(12.5) При прекратяване на настоящия Договор от Възложителя на някое от основанията по алинея (16.2), точки (i) или (ii), Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

(12.6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(12.7.) Неустойките се заплащат незабавно, при поискване от Възложителя, по следната банкова сметка: IBAN: BG10 SOMB 9130 3110 000500, BIC: SOMB BGSF, Банка: „Общинска банка“ АД, клон Добрич В случай че банковата сметка на Възложителя не е заверена със сумата на неустойката в срок от 10 дни от искането на Възложителя за плащане на неустойка, Възложителят има право да задържи съответната сума от гаранцията за изпълнение или да прихване от следваща дължима сума.

(12.8) В случай, че Възложителят прекрати или развали настоящия договор без основание или преустанови заявяването на стоки обект на договора за период по- дълъг от един месец без основание, той дължи на Изпълнителя неустойка равна на 5% от разликата между прогнозната стойност на договора и цената на извършените до момента на прекратяване доставки.

1. **ПОДИЗПЪЛНИТЕЛИ**

**Член 13.**

(13.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(13.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(13.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(13.4) Независимо от използването на подизпълнители, отговорността за изпълнение на настоящия Договор и на Изпълнителя.

(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 14.**

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 15.**

(15.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(15.2) Разплащанията по ал. (15.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(15.3) Към искането по ал. (15.2) Изпълнителят предоставя становище, от което да е видно дали оспорва плащанията или част от тях като недължими.

(15.4) Възложителят има право да откаже плащане по ал. (15.2), когато искането за плащане е оспорено, до момента на отстраняване на причината за отказа.

***\*изискванията и условията на този раздел се прилагат само в случаите, когато Изпълнителят е предвидил използването на подизпълнители.***

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Член 16.**

(16.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 (тридесет) дни;
5. ако Изпълнителят бъде обявен в несъстоятелност;
6. при прекратяване с ликвидация на юридическото лице-изпълнител;
7. съгласно чл.114 от ЗОП в тримесечен срок при липса на финансови средства;
8. при изчерпване на финансовия ресурс по договора.

(16.2) Възложителят може да прекрати едностранно настоящия Договор:

1. при системни (три или повече пъти) в рамките на един месец:(а) забавяне на доставка на Продукти; и/или (б) забавяне или отказ за отстраняване на Несъответствия на Продукти, констатирани по реда на Договора; и/или (в) отказ за извършване на доставка; и/или (г) доставки на Продукти с Несъответствия с изискванията на Договора, констатирани по реда на Договора;
2. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;
3. ако Изпълнителят не изпълни някое от задълженията си по договора

(16.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

(16.4) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Член 17.**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член 18.**

(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(18.3) Докато трае непреодолимата сила, изпълнението на задължението се спира.

(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 19.** Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 20.**

За всички неуредени в настоящия Договор въпроси се прилага действащото българско законодателство.

**Член 21**.

(21.1) Всички съобщения между Страните във връзка с настоящия Договор следва да бъдат в писмена форма. Съобщенията ще се получават на следните адреси:

1. за **ВЪЗЛОЖИТЕЛЯ**: .............................

2. за **ИЗПЪЛНИТЕЛЯ**: [.................изписва се име и адрес на **ИЗПЪЛНИТЕЛЯ ...................**].

(21.2) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват в 3-дневен срок от настъпване на промяната.

(21.3) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(21.4) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 22**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 23**.

(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 24**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Договорът се състави, подписа и подпечата в два еднообразни екземпляра.

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3 –* Ценово предложение на Изпълнителя.
4. [●]

**ВЪЗЛОЖИТЕЛ:**

**КМЕТ: …………………......... ИЗПЪЛНИТЕЛ: .......................................**

***ЙОРДАН ЙОРДАНОВ* …………………………**

**ГЛ. СЧЕТОВОДИТЕЛ: …………...................... …….**

